arnastofnun/IGC-2024 huggingface dataset:
Guðlaugstungur

Frá Hveravöllum að Ströngukvíslarskála.

Gamla leiðin um sæmilega gróna víðáttu Eyvindarstaðaheiðar milli Hveravalla á Kili og Skagafjarðar er fjölfarin nú sem endranær. Fyrirtæki í hestaferðum nota þessa leið mikið. Á sumrin fara hér nokkrir hópar með erlenda ferðamenn og stóran hrossarekstur nokkrum sinnum í viku. Farið er um grónar tungur og um vöð á helztu kvíslum Blöndu, einni af annarri. Hér skiptast á mýrar og velgrónir móar, notalegt afréttarland. Sums staðar eru flár með kargaþýfi og voldugum þúfnarústum. Reiðvegurinn liggur um móa, er þurr og vel fær. Hann er einnig notaður af jeppum.

Förum frá Hveravöllum í 640 metra hæð vestur og norður með hestagirðingunni eftir greinilegri slóð, sem liggur nánast hánorður alla leiðina. Við förum yfir þjóðveg 35 hjá brúnni yfir Seyðisá, í 570 metra hæð. Höldum áfram reiðslóðina norður með ánni að austanverðu. Komum að ströngu og stórgrýttu vaði á meginkvísl Blöndu. Síðan áfram norður yfir þægilega Svörtukvísl og Herjólfslæk og loks að vatnsmeiri Ströngukvísl. Leiðin liggur um Biskupstungur, Svörtutungur og Guðlaugstungur. Loks er hægt að fylgja jeppaslóðinni, fara yfir Ströngukvísl á brú og fylgja þaðan heimreið að Ströngukvíslarskála. Eða beygja á Draughálsi til austurs eftir slóð að vaði yfir kvíslina neðan við Ströngukvíslarskála. Hér er myndarlegur skáli í 540 metra hæð, með góðri gistingu. Við erum komin í Ásgeirstungur.

25,2 km

Húnavatnssýslur

Erfitt fyrir göngufólk

Skálar:

Hveravellir: N64 51.960 W19 33.260.

Hveravellir eldri: N64 52.013 W19 33.756.

Strangakvísl: N65 01.958 W19 25.899.

Jeppafært

Nálægir ferlar: Þjófadalir, Stélbrattur, Haugakvísl.

Nálægar leiðir: Svartárbotnar, Hanzkafell, Krákur, Skiptamelur.

Skrásetjari: Jónas Kristjánsson

Heimild: Jónas Kristjánsson
Grænuvötn

Frá Miðgrund í Blönduhlíð um Kattárdal og Grænuvötn og Grjótárdal að Reykjum í Hjaltadal.

Leiðin er ekki fær hestum. Hún er einn af allra hæstu fjallvegum landsins, 1240 metrar.

Förum frá Miðgrund austur að bænum Djúpadal og þaðan austur í Djúpadal. Þar sem dalurinn klofnar, förum við austur Kattárdal og síðan austur um nyrðri dalbotninn að Grænuvötnum. Við förum austur fyrir vötnin og síðan austur á fjallið í 1240 metra hæð. Þaðan förum við beint norður og niður í Glerárdal og norður eftir dalnum að Reykjum í Hjaltadal.

27,1 km

Skagafjörður

Ekki fyrir hesta

Mjög bratt

Nálægar leiðir: Kattárdalur, Kotagil, Ranghali, Suðurárdalur, Ullarvötn, Vindárdalur

Skrásetjari: Jónas Kristjánsson

Heimild: Árbækur Ferðafélagsins
Grænavatn

Frá Skálavatni í Veiðivötnum um Grænavatn að Litlasjó í Veiðivötnum.

Byrjum á Snjóölduleið suðvestan Skálavatns. Förum norður jeppaveg um Hádegisöldu og síðan norðaustur að Grænavatni. Meðfram vatninu norðanverðu og áfram austur að Litlasjó.

8,9 km

Rangárvallasýsla

Jeppafært

Nálægar leiðir: Litlisjór, Veiðivötn, Snjóalda.

Skrásetjari: Jónas Kristjánsson

Heimild: Útivistarkort
Grunnafjörður

Frá Arkarlæk um leirur að Skipanesi í Leirársveit.

Gamla þjóðleiðin frá Akranesi upp í Borgarfjörð. Sæta verður sjávarföllum. Grunnafjörður er raunar víðáttumiklar leirur með miklu fuglalífi, viðkomustaður farfugla. Svæðið er verndað samkvæmt Ramsar-samþykkt um votlendi sem hefur alþjóðlegt gildi, einkum fyrir fuglalíf. Leirurnar eru auðugar af burstaormum, svo sem sandmaðki og leiruskera. Nokkuð er um krækling og sandskel, fjöruflær og lónafló. Margir vaðfuglar eru hér, svo sem sendlingur, lóuþræll, sandlóa og tjaldur, svo og æðarfuglar. Margæs hefur viðkomu í Grunnafirði á ferðum sínum frá meginlandi Evrópu til heimskautasvæðanna vor og haust. Fjörðurinn er mikilvægur fyrir ýmsa aðra fargesti, t.d. rauðbrysting.

Förum frá Arkarlæk norður Arkarlækjarnes og austur af því framarlega. Beygjum þaðan norðaustur um Arkarlækjarhólma og Kjalardalshólma og síðan norður í Álftatanga. Síðan áfram norður með ströndinni að Skipanesi og þaðan heimreiðina norður á þjóðveg 1.

5,4 km

Borgarfjörður-Mýrar

Ekki fyrir göngufólk

Nálægar leiðir: Hafnarskógur, Leirárdalur, Skarðsheiði.

Skrásetjari: Kortavefur LH

Heimild: Kortavefur LH
Gróunes

Frá Djúpafirði um Grónes að Brekku í Gufufirði.

Hér eru hlíðar vel grónar og víða birkikjarr. Hér eru víðlendar fjörur, fitjar og sjávartjarnir sem einkennast af fjölbreyttu fuglalífi.

Byrjum við þjóðveg 60 neðan heiðar í Djúpafirði. Förum suðvestur með strönd Djúpafjarðar út í Grónes og síðan norður Gufufjörð að Brekku í Brekkudal í Gufufirði.

6,6 km

Vestfirðir

Nálægar leiðir: Gufudalsháls, Hallsteinsnes, Brekkufjall.

Skrásetjari: Jónas Kristjánsson

Heimild: Herforingjaráðskort
Grjótnes

Frá Leirhöfn á Melrakkasléttu um Grjótnes að Sigurðarstöðum á Melrakkasléttu.

Á Grjótnesi býr bóndakona, sem ekki er vel við, að riðið sé um Grjótnes. Hér er lýst leið við túngarðinn í Grjótnesi, en einnig er hægt að fara sunnar milli leiðanna til Grjótness og Núpskötlu.

Á Grjótnesi er voldugt tvíbýlishús úr rekavið.

Byrjum hjá vegi 85 við Leirhöfn á Melrakkasléttu, Förum norður eftir heimreið með ströndinni að Grjótnesi. Síðan til austurs sunnan við Kötluvatn að heimreið til norðurs að Núpskötlu. Meðfram túngirðingu í Núpskötlu austur um Oddsstaði og síðan norðan Suðurvatns og um Oddsstaðaholt, að Sigurðarstöðum á vegi 85 við Blikalón á Melrakkasléttu.

6,2 km

Þingeyjarsýslur

Nálægir ferlar: Oddsstaðir, Blikalónsdalur.

Nálægar leiðir: Vellankatla, Raufarhafnarvegur.

Skrásetjari: Jónas Kristjánsson

Heimild: Jónas Kristjánsson
Grjótháls

Frá Þverárhlíð um Grjótháls að Norðurárdal í Borgarfirði.

Förum frá eyðibýlinu Húsnesi eftir jeppaslóðinni 525 norður yfir Grjótháls að þjóðvegi 528 við Hól í Norðurárdal.

6,9 km

Borgarfjörður-Mýrar

Jeppafært

Skrásetjari: Kortavefur LH

Heimild: Kortavefur LH
Grjótdalsvarp

Frá þjóðvegi 94 við brú á Njarðvíkurá um Grjótdalsvarp að Bakkamel í Borgarfirði.

Mjög fallegt svæði, minnir á Stórurð fyrir neðan Dyrfjöll að vestanverðu.

Byrjum austan við brúna á Njarðvíkurá á þjóðvegi 94 í Njarðvík. Förum suðvestur undir Grásteinshlíð og síðan suður um Urðardal. Úr dalbotninum förum við austur og upp í Urðardalsvarp / Grjótdalsvarp í 620 metra hæð. Þar erum við norðan við norðausturtind Dyrfjalla. Síðan förum við austur og niður með Grjótá að norðan að Brandsbalarétt við Bakkamel í Borgarfirði eystra.

8,7 km

Austfirðir

Nálægar leiðir: Gönguskarð eystra.

Skrásetjari: Jónas Kristjánsson

Heimild: Útivistarkort
Skólamenn óttast tölur

Pisa-könnunin ber saman árangur skóla og gefur Íslandi lága einkunn. Hér á landi eru gefnar of háar einkunnir. Sumpart til að koma tossum milli bekkja. Á fésbók segja kennarar úti á landi frá skipulegri meðvirkni af þessu tagi. Einkum á þetta við um stærðfræði, þar sem Íslendingar eru eins og álfar út úr hól. Kerfinu er illa við staðreyndir og vill halda þeim leyndum. Fólk fær ekki að vita um misjafna getu skóla. Sagt er, að ekki megi bera saman skóla. Samkeppni vantar, meðalmennska á lægsta samnefnara er allsráðandi. Reykjavík ákvað fyrir sitt leyti, að getuleysinu verði haldið leyndu fyrir foreldrum.
Grjótártunga

Frá Svínárnesi um Grjótártungu og Jökulkvísl að Hvítárbrú norðan Bláfells.

Áður fyrr var þetta afleggjari Kjalvegar niður í Hreppa og aðrar sveitir austan Hvítár. Þá var farið yfir Jökulkvísl á vaði við Hvítárbrú norðan Bláfells. Þegar Gissur Þorvaldsson bjó í Hruna, hefur þetta verið leið hans norður á Kjöl. Þá var byggð mun lengra upp með Hvítá austanverðri en nú er. Skammur vegur frá efstu bæjum við Stangará að Kjalvegi við Hólmavað. Fossinn Ábóti hét upprunalega Árbótarfoss.

Förum frá fjallaskálanum í Svínárnesi í 390 metra hæð smáspöl suður með Sandá og síðan yfir hana á vaði og þverbeygjum norður með ánni. Síðan um Lausamannsölduver yfir í Hrafntóftaver austan við Grjótá. Förum þar yfir ána og norðvestur um Grjótártungu. Þar nálgumst við Hvítá við fossinn Ábóta og förum síðan um Ábótaver. Förum yfir Jökulkvísl á vaði og síðan vestur yfir Miðnes að brúnni yfir Hvítá í 430 metra hæð. Handan brúarinnar er hestagerði og hesthús.

10,9 km

Árnessýsla

Ekki fyrir göngufólk

Skálar:

Svínárnes: N64 28.223 W19 44.547.

Nálægir ferlar: Hrunamannaafréttur, Hvítárvatn.

Nálægar leiðir: Kjalvegur, Harðivöllur, Svínárbotnar, Skyggnisalda, Sandá, Grjótá.

Skrásetjari: Jónas Kristjánsson

Heimild: Herforingjaráðskort
Grjótá

Frá gatnamótum fjallvegar vestan Kerlingarfjalla og afleggjara að Fosslækjarskála um Fosslækjarver til Svínárness.

Síðan Jökulkvísl var brúuð við Kerlingarfjöll fara hestamenn þessa leið upp á Kjalveg í stað þess að fara kvíslina á vaði við Hvítárbrú norðan Bláfells. Sagan segir, að búið hafi verið að fornu í Fosslæk, en engar minjar hafa fundizt um slíkt.

Byrjum á fjallveginum vestan Kerlingarfjalla í 520 metra hæð, þar sem afleggjarinn liggur suðvestur að Fosslækjarskála í 470 metra hæð. Frá gatnamótunum liggur leið milli Ásgarðs í Kerlingarfjöllum og fjallaskálans í Leppistungum á Hrunamannaafrétti. Við förum þverleiðina suðvestur í Fosslæk. Síðan förum við niður með Fosslæk að vestanverðu og svo með Grjótá að austanverðu niður í Hrafntóftaver. Þaðan förum við suður um Lausamannsölduver, nálgumst Sandá, þar sem við komum að fjallaskálanum í Svínárnesi í 390 metra hæð.

18,6 km

Árnessýsla

Skálar:

Fosslækur: N64 34.524 W19 36.144.

Svínárnes: N64 28.223 W19 44.547.

Nálægir ferlar: Hrunamannaafréttur, Miklumýrar.

Nálægar leiðir: Svínárnes, Harðivöllur, Kjalvegur, Sandá, Grjótártunga, Svínárbotnar, Skyggnisalda, Sigvaldakrókur.

Skrásetjari: Jónas Kristjánsson

Heimild: Útivistarkort
Grímubrekkur

Frá Dalvík um Grímubrekkur að Kálfsá í Ólafsfirði.

Stutt og mikið farin leið áður fyrr, en brött á köflum og nánast ófær hestum.

Förum frá Dalvík beint vestur í mynni Böggvisstaðadals. Síðan beint áfram vestur norðurhlið dalverpis fyrir norðan Grímuhnjúk. Sækjum okkur strax í hæðina og förum hátt í Grímubrekkur í botni dalverpisins. Þar efst heitir Algleymingur í 920 metra hæð. Þaðan förum við fyrst niður skriðuna Bröndólfsbrekku og síðan norður í Kálfsárdal vestan megin Kálfsár og komum niður að Kálfsá við þjóðveg 82 í Ólafsfirði.

12,9 km

Eyjafjörður

Ekki fyrir hesta

Mjög bratt

Nálægar leiðir: Heiðarmýrar, Ólafsfjarðarskarð, Drangar, Húngilsdalur.

Skrásetjari: Jónas Kristjánsson

Heimild: Árbækur Ferðafélagsins
Grímstunguheiði 2

Frá Grímstungu í Vatnsdal um Grímstunguheiði að Arnarvatni.

Þorgils skarði og Sturla Þórðarson sendu framvarðarsveit á undan sér um Grímstunguheiði, þegar þeir fóru að Ásgrími Þorsteinssyni í Hvammi í Vatnsdal árið 1255. “Þeir höfðu hestakost lítinn og fórst þeim seint; en þeir Bergur riðu ákaft norður eftir heiðinni og gátu tekið njósnarmenn Nikuláss hjá Grímstungumannaseljum; voru þeir þegar bundnir og barðir mjög.” Þessi heiði var á Sturlungaöld sjaldnar farin til Vatnsdals en Haukagilsheiði, sem er næst fyrir vestan hana. Báðar höfðu þann kost, að þær lágu ekki um byggðir, svo að minni líkur voru á, að njósn bærist þeim, sem riðið var að.

Förum frá Grímstungu beint suður Tunguna á Grímstunguheiði og suðsuðaustur um Hestás og Sílvatnsás. Síðan vestan við Sílvatn og Austara-Gilsvatn og suður Illaflóa. Þar förum við austan við Þórarinsvatn og vestan við Svínavatn, síðan til suðsuðausturs austan við Gedduvatn og vestan við Galtarvatn að vegamótum. Áfram suður um Birnuhöfða, yfir Bríkarkvíslardrög og suður á Grettishæð í 760 metra hæð. Þar komum við að Skagfirðingavegi yfir Stórasand. Við beygjum til suðvesturs eftir þeirri slóð um sandinn. Förum fyrst norðan og vestan við Grettishæðarvatn. Til vestsuðvesturs um Beinakerlingu og Ólafsvörður fyrir norðan Bláfell. Síðan áfram yfir á Grettistanga við Arnarvatn og síðan suðvestur yfir Skammá, sem rennur milli Réttarvatns og Arnarvatns í 540 metra hæð. Frá Skammá er stutt í fjallaskálann Hnúabak norðvestan Arnarvatns.

24,8 km

Húnavatnssýslur

Skálar:

Öldumóða: N65 10.928 W19 54.823.

Jeppafært

Nálægir ferlar: Haukagilsheiði.

Nálægar leiðir: Stórisandur, Öldumóða, Forsæludalur.

Skrásetjari: Jónas Kristjánsson

Heimild: Jónas Kristjánsson
Grímstunguheiði 1

Frá Grímstungu í Vatnsdal að Öldumóðuskála.

Þorgils skarði og Sturla Þórðarson sendu framvarðarsveit á undan sér um Grímstunguheiði, þegar þeir fóru að Ásgrími Þorsteinssyni í Hvammi í Vatnsdal árið 1255. “Þeir höfðu hestakost lítinn og fórst þeim seint; en þeir Bergur riðu ákaft norður eftir heiðinni og gátu tekið njósnarmenn Nikuláss hjá Grímstungumannaseljum; voru þeir þegar bundnir og barðir mjög.” Þessi heiði var á Sturlungaöld sjaldnar farin til Vatnsdals en Haukagilsheiði, sem er næst fyrir vestan hana. Báðar höfðu þann kost, að þær lágu ekki um byggðir, svo að minni líkur voru á, að njósn bærist þeim, sem riðið var að.

Förum frá Grímstungu beint suður Tunguna á Grímstunguheiði og suðsuðaustur um Hestás og Sílvatnsás. Síðan til suðurs vestan við Sílvatn og Austara-Gilsvatn og suður Illaflóa. Þar förum við austan við Þórarinsvatn og vestan við Svínavatn, síðan til suðsuðausturs austan við Gedduvatn og vestan við Galtarvatn að vegamótum. Þar er slóði um þrjá kílómetra austur í fjallakofann í Öldumóðu.

24,8 km

Húnavatnssýslur

Skálar:

Öldumóða: N65 10.928 W19 54.823.

Jeppafært

Nálægir ferlar: Haukagilsheiði.

Nálægar leiðir: Stórisandur, Öldumóða, Forsæludalur.

Skrásetjari: Jónas Kristjánsson

Heimild: Jónas Kristjánsson
Grímsstaðaleið

Frá þjóðvegi 54 austan Urriðaár að Grímsstöðum á Mýrum.

Förum frá þjóðveginum eftir bílvegi alla leið norðnorðaustur í Grímsstaði.

11,6 km

Borgarfjörður-Mýrar

Bílvegur

Skálar:

Grímsstaðir: N64 41.836 W21 56.604

Skrásetjari: Kortavefur LH

Heimild: Kortavefur LH
Grímsdalsheiði

Frá Hóli í Önundarfirði um Grímsdalsheiði að Kvíanesi í Súgandafirði.

Byrjum hjá þjóðvegi 64 við eyðibýlið Hól milli Hvilftar og Kaldár, austan við Flateyri í Önundarfirði. Förum norðaustur og upp Hólsdal og Garðadal. Síðan norður og norðvestur yfir Grímsdalsheiði í 660 metra hæð. Norður í Grímsdal og norðvestur og niður með Kvíanesá norðanverðri að Súgandafirði rétt vestan Klúku, þar sem heitir Kvíanes.

6,8 km

Vestfirðir

Nálægar leiðir: Súgandi, Gilsbrekkuheiði.

Skrásetjari: Jónas Kristjánsson

Heimild: Herforingjaráðskort
Grímsárbugar

Frá Oddsstöðum í Lundareykjadal um Grímsárbuga að Norðlingavaði á Grímsá.

Þetta er kjörleið fyrir hestamenn. Riðið er á hörðum árbökkum og í ánni. Fyrrum ein helzta sportleið Borgfirðinga, stundum farin með hestakerrur á ís.

Förum frá Oddsstöðum vestur að brúnni yfir Grímsá. Síðan vestur eftir ánni og á bökkum hennar að Norðlingavaði nálægt Mannamótsflöt.

16,2 km

Borgarfjörður-Mýrar

Nálægar leiðir: Mávahlíðarheiði, Hálsaleið, Hestháls.

Skrásetjari: Kortavefur LH

Heimild: Kortavefur LH
Grettishæð

Frá Öldumóðuskála að Grettishæðarvatni.

Förum suður frá Öldumóðuskála að Grettishæð og Grettishæðarvatni á Skagfirðingavegi.

17,3 km

Húnavatnssýslur

Skrásetjari: Jónas Kristjánsson

Heimild: Útivistarkort
Grettir

Frá Fjallabaksleið nyrðri að Langasjó.

Ein stórfenglegasta eyðimerkurleið landsins að fegursta stöðuvatni landsins.

Byrjum á Fjallabaksleið nyrðri milli Skuggafjalla og Herðubreiðar í 620 metra hæð. Förum meðfram Skuggafjallakvísl og norðvestan við Ljónstind og Gjátind í Norðari-Ófæru og áfram vestan við Blautulón, sem eru undir fjallinu Gretti. Norðvestan við okkur er Grænifjallgarður. Við förum áfram milli hans og Hellnafjalls að suðaustan. Þar komum við að suðurendanum á Langasjó í 660 metra hæð.

23,1 km

Rangárvallasýsla

Jeppafært

Skrásetjari: Jónas Kristjánsson

Heimild: Jónas Kristjánsson
Grillirahryggur

Frá Stóra-Botni í Botnsdal í Hvalfirði að Fitjaá í Skorradal.

Fáfarin vermannaleið úr uppsveitum Borgarfjarðar. Var þá haldið áfram suður um Hrísháls, Reynivallaháls og Svínaskarð. Einnig fjárrekstrarleið til slátrunar í Reykjavík fram á 20. öld. Ekki er vitað, hvað nafn leiðarinnar þýðir.

Förum frá Stóra-Botni upp fáfarinn slóða á Svartahrygg milli Víðiblöðkudals að vestan og Kálfadals að austan upp á Víðhamrafjall. Síðan norður eftir Grillirahrygg og upp Beinabrekku á Hrosshæð í 440 metra hæð. Síðan niður með Skúlagili vestanverðu alla leið niður að Fitjaá í Skorradal.

10,7 km

Borgarfjörður-Mýrar

Nálægar leiðir: Reynivallaháls, Múlafjall, Leggjabrjótur, Teigfell, Skorradalur, Kúpa.

Skrásetjari: Kortavefur LH

Heimild: Kortavefur LH
Grárófuheiði

Frá Bolungarvík að Selárdal í Súgandafirði.

Nafnið stafar af þokuslæðingi, sem tíðum var á heiðinni.

Förum frá Bolungarvík suðvestur Tungudal, upp Fögruhlíð, á Grárófuheiði í 620 metra hæð. Síðan niður Kræfuhjalla, í Selárdal og niður hann að norðurströnd Súgandafjarðar.

10,8 km

Vestfirðir

Erfitt fyrir hesta

Nálægar leiðir: Súgandi, Gilsbrekkuheiði, Heiðarskarð, Geirsteinshvilft, Skálavíkurheiði, Hraunsdalur.

Skrásetjari: Jónas Kristjánsson

Heimild: Herforingjaráðskort
Gráni

Frá Ábæ í Austrdal í Skagafirði meðfram Austari-Jökulsá að fjallaskálunum Grána og Sesseljubúð.

Förum frá Ábæ suðaustur með Austari-Jökulsá að austanverðu. Förum framhjá leiðinni yfir Nýjabæjarfjall og fylgjum ánni að Hölknárdal. Förum upp þann dal og síðan beint suður að Grána og Sesseljubúð.

30,4 km

Skagafjörður

Skálar:

Gráni: N65 06.704 W18 25.860.

Sesseljubúð: N65 06.700 W18 25.840.

Skrásetjari: Jónas Kristjánsson

Heimild: Ingimar Ingimarsson
Grágæsadalur

Frá Möðrudal að Einarsskála í Grágæsadal.

Grágæsadalur er þröngur og gróinn dalur í 640 metra hæð austan undir Fagradalsfjalli. Heiðagæsir eigna sér dalinn. Áður fyrr var Kreppa stundum riðin suðvestan vatnsins, enda er skammt vestur í Hvannalindir, fimm kílómetra loftlína milli skálanna, en ekki verður neinum ráðið að gera slíkt. Víða er fallega gróið á leiðinni um Álftadal og Fagradal. Vestan Arnardals er fjallaskáli í Dyngju. Þar er talið, að Þorsteinn jökull frá Brú hafi búið í þrjú ár, þegar Svartidauði geisaði. Þar hafa fundizt bein og mannvistarleifar. Frá Þorsteini eru komnar stórar ættir.

Byrjum á þjóðvegi 901 um Möðrudal á Fjöllum um fjóra kílómetra suður af veginum, skammt vestan við Möðrudalsfjallgarð í 480 metra hæð. Þaðan er jeppaslóð, sem við förum suður um Kjólstaðahóla og Grjót, alltaf vestan fjallgarðsins, Slórfells og Bæjaraxlar. Förum austan við Eggertshnjúk suður í Arnardal austan undir Dyngjuhálsi og vestan undir Öskjufjallgarði. Nokkru sunnar er þverleið vestur að Kreppu. Við höldum áfram suður á hálendið vestan við Álftadal og komumst þar í 700 metra hæð. Förum síðan milli Fagradals að vestanverðu og Hatts að austanverðu og nálgumst senn Hálslón að vestanverðu. Þar liggur leið austur að stíflunni. Við höldum áfram suður og beygjum síðan til vesturs og förum bratt niður að Einarsskála.

71,2 km

Austfirðir

Skálar:

Dyngja: N65 09.236 W15 57.400.

Laugarvellir: N65 00.326 W15 58.900.

Einarsskáli: N64 52.473 W16 11.640.

Jeppafært

Nálægar leiðir: Brattifjallgarður, Gestreiður, Miðgötumúli, Upptyppingar, Hvannstólsfjöll, Meljaðrafjall, Brúarjökull, Vatnajökulsvegur, Byttuskarð.

Skrásetjari: Jónas Kristjánsson

Heimild: Útivistarkort
Grasleysufjöll

Frá Keldum á Rangárvöllum að Dalakofanum að Fjallabaki.

Fyrri hluti leiðarinnar er hin hefðbundna Fjallabaksleið syðri. Keldur hafa frá upphafi verið eitt af helztu höfuðbólum landsins. Þar er elzta íbúðarhús landsins. Frá Laufafelli er komið inn á leiðina yfir til Fjallabaksleiðar nyrðri. Laufafell er mikil fjalladrottning á þessari leið.

Byrjum í 130 metra hæð við brú á Eystri-Rangá við vegamót á Fjallabaksleið syðri nálægt Keldum á Rangárvöllum. Frá brúnni förum við jeppaslóðina norðan Rangár, Fjallabaksleið syðri. Nokkru austar förum við suður úr slóðinni yfir í reiðslóð nær ánni. Förum þar um eyðibýlið Árbæ að bændagistingu á Fosi við Eystri-Rangá. Síðan áfram reiðslóðina norðan ár, komum aftur inn á jeppaslóðina við suðvesturhorn Hafrafells. Fylgjum þeirri slóð áfram með norðurjaðri undirfjalla Tindfjallajökuls. Síðan um skarð milli þeirra fjalla og Kerlingafjalla að norðan. Höldum áfram jeppaveginn norðaustur milli Grasleysufjalla að norðvestanverðu og Skyggnishlíða að suðaustanverðu. Þar heita fyrst Rangárbotnar og síðast Laufahraun, þegar við nálgumst Laufafell. Förum slóð norður með fellinu vestanverðu að fjallaskálanum Dalakofanum í 770 metra hæð.

43,8 km

Rangárvallasýsla

Skálar:

Foss : N63 49.199 W19 55.031.

Dalakofinn: N63 57.042 W19 21.566.

Jeppafært

Nálægir ferlar: Þríhyrningur, Knafahólar, Krakatindur, Laufafell, Hungurfit, Reiðskarð, Reykjadalir.

Nálægar leiðir: Kirkjustígur, Tröllaskógur, Geldingavellir, Rauðufossafjöll.

Skrásetjari: Jónas Kristjánsson

Heimild: Jónas Kristjánsson
Grasgeiri

Frá eyðibýlinu Grasgeira á Melrakkasléttu að þjóðvegi 85.

Förum frá Grasgeira norðaustur yfir leið meðfram Fjallgarði og yfir Ormarsá. Þaðan upp á núpinn og síðan norðaustur að þjóðvegi 85.

7,4 km

Þingeyjarsýslur

Nálægir ferlar: Fjallgarður.

Nálægar leiðir: Sléttuvegur.

Skrásetjari: Jónas Kristjánsson

Heimild: Herforingjaráðskort
Grafaskarð

Frá Heydal í Mjóafirði um Grafaskarð að Kálfavík í Skötufirði.

Förum frá Heydal upp með Bæjargili beint upp af bænum og síðan norðvestur yfir fjallið, í 500 metra hæð. Niður um Grafaskarð í fjallsbrúninni að Kálfavík.

11,6 km

Vestfirðir

Ekki fyrir hesta

Mjög bratt

Nálægar leiðir: Skötufjarðarheiði, Glámuheiði nyrðri, Gljúfradalur.

Skrásetjari: Jónas Kristjánsson

Heimild: Árbækur Ferðafélagsins
Grafardalur

Hringleið frá Haga í Skorradal um Grafardal.

Hagi hét áður Svangi. Þar bjó á 20. öld Þórður Runólfsson í Haga, sem varð þjóðsagnapersóna af sjónvarpsviðtölum Ómars Ragnarssonar.

Förum frá Haga austsuðaustur með Skorradalsvatni inn að botni vatnsins við eyðibýlið Vatnshorn. Þaðan suðvestur á Sjónarhól í 400 metra hæð. Beygjum vestnorðvestur Grafardal að Þjófadal fyrir austan bæinn Dragháls. Förum norðnorðaustur um Kjóasund og austan til í hlíðum Þjófadals niður til Haga.

21,2 km

Borgarfjörður-Mýrar

Nálægar leiðir: Sjónarhóll, Síldarmannagötur, Mávahlíðarheiði, Teigfell, Kúpa, Skorradalur, Grímsárbugar.

Skrásetjari: Kortavefur LH

Heimild: Kortavefur LH
Goðaland

Frá Mælifelli á Mælifellssandi um Húsadal í Þórsmörk að Torfastöðum í Fljótshlíð.

Flosi Þórðarson fór frá Svínafelli að Njáli á Bergþórshvoli.

Hestamenn hafa farið þessa leið nú á tímum, en hún er þungfær. Betri fyrir göngufólk.

Í Chorographica Islandica í byrjun 18. aldar segir Árni Magnússon: Flosavegur upp úr Þórsmörk liggur milli Eyjafjallajökuls og Tindafjallajökuls. Mér er sagt, hann sé ennú við lýði, en sé vondur og erfiður. Nú á tímum er leiðin einnig farin, en þykir ströng. Í Njáls sögu segir, að Flosi og menn hans lögðu af stað frá Svínafelli að morgni sunnudags og voru komnir á Þríhyrningshálsa fyrir klukkan níu á mánudagskvöldi. Allri leiðinni er lýst undir titlinum Flosavegur. Hér er lýst líklegum kafla vestur frá Mælifellshnjúki.

Förum frá Mælifelli vestur Mælifellssand, framhjá afleggjara að Hvanngili. Vestur jeppaslóðina að Hattafelli og suður þar vestan við Stórkonufell og Litla-Mosfell að Mýrdalsjökli. Þar er farið yfir Neðri-Emstruá og síðan vestur Emstruleið að Markarfljóti og áfram suðvestur með fljótinu að Húsadal í Þórsmörk. Kaflinn frá Litla-Mosfelli að Húsadal er mjög erfiður. Einhvers staðar þar er Goðaland, sem sagt er frá í Njálu. Frá Húsadal er farið á vaði yfir Markarfljót og síðan vestur Fljótshlíð að Torfastöðum í Fljótshlíð. Norðan Torfastaða eru Þríhyrningshálsar undir Þríhyrningi, þar sem Flosi og menn hans földu sig.

39,8 km

Rangárvallasýslur

Erfitt fyrir hesta

Nálægir ferlar: Mælifellssandur, Fljótshlíð.

Nálægar leiðir: Flosavegur, Strútslaug.

Skrásetjari: Jónas Kristjánsson

Heimild: Jónas Kristjánsson og Njála
Gljúfradalur

Frá Heydal í Mjóafirði um Gljúfradal að Vörðuvík í Mjóafirði.

Brekkan upp úr Heydal er mjög brött.

Förum frá Heydal beint norðnorðaustur á fjallið, bratta leið. Norður fyrir austan Vatnsskarðsvatn og fyrir austan Lönguvötn að Gljúfurá og norður með henni að austanverðu. Beygjum með ánni austur í Gljúfradal og fylgjum ánni niður að Vörðuvík.

10,4 km

Vestfirðir

Erfitt fyrir hesta

Mjög bratt

Nálægar leiðir: Grafaskarð, Skötufjarðarheiði, Glámuheiði nyrðri.

Skrásetjari: Jónas Kristjánsson

Heimild: Útivistarkort